Anthony Bourdain
Entoni Majkl Burden (; 25. jun 1956 — 8. jun 2018) bio je poznati američki kuvar, pisac i televizijsko lice. Rođen je u Njujorku, a detinjstvo je proveo u Lionu, Nju Džerzi. Francuskog je porekla. Za sebe je govorio da je odgajan bez religije, jer mu je otac bio katolik, a majka Jevrejka.

Školovanje
Želju za kuvanjem je dobio još u detinjstvu, kada je prvi put probao ostrige na ribarskom čamcu.

Tada počinje njegovo školovanje u Dvajt - Englvud () školi, u kojoj je i maturirao 1973. godine. Zatim upisuje Vasar koledž (), ali posle dve godine odustaje. U isto vreme je radio u restoranu morske hrane u Provanstaun - u, Masačusets (). Odlučuje da nastavi svoje školovanje i završava Američki kulinarski institut () u Njujorku 1978.

Objavljene knjige
 Kitchen Confidential : Adventures in the Culinary Underbelly () 2000. godine. Ovo delo ga je najviše proslavilo i proglašeno je bestselerom Njujork Tajmsa.
 A Cook's Tour () 2001. godine, još jedan bestseler Njujork Tajmsa. U ovoj knjizi prikazao je njegova iskustva sa hranom i prirodnim lepotama zemalja koje je obišao.
 The nasty bits, 2006. godine. Ova knjiga predstavlja nastavak prethodne i prikazuje hranu koja se može lako pripremiti, takođe proglašena bestselerom.
 Medium Raw : A Bloody Valentine to the World of Food and the People Who Cook, njegova poslednja knjiga izdata 2010. godine. Predstavlja nastavak knjige Kitchen Confidental.

Televizijske emisije

 Emisija Kulinarska turneja, nastala po istoimenoj knjizi () 2002. godine.
 Emisija Bez rezervacije, () 2005. godine. Koncipirana na principu putovanja i prikazivanja kultura drugih naroda kroz njihovu kuhinju.
 Bio je na mestu sudije u rijaliti takmičenjima za najboljeg kuvara u Americi pet puta, a U osmoj sezoni je proglašen za najboljeg kuvara. Pojavljuje se i kao glavni sudija na ABC takmičenju The Taste () 2013. godine.
 Sopstvenom liku u crtanom filmu Simpsonovi pozajmljuje glas 2011. godine.
 2011. godine snimio je seriju Layover, koja ima 10 epizoda u trajanju od po sat vremena. U svakoj epizodi prikazuje grad koji se može obići za 24-48 sati.
 Njegova poslednja serija je Parts Unknown (), snimljena 2013. godine za BBC televiziju. Ova emisija se fokusira samo na kulinarskim kulturama.

Privatni život
Burden je od 1980. do 2000. bio u braku sa Nensi Putkoski (Nancy Putkoski), svojom devojkom iz srednje škole. Godine 2007.  se venčao sa Otaviom Busio (Ottavia Busia), MMA borkinjom i iste godine dobio ćerku Arianu (Ariane). Od nje se rastao 2016. i počeo živeti sa italijanskom glumicom Azijom Arđento.

Smrt
Burdejn se nalazio u Francuskoj gde je radio na novoj epizodi svoje serije na CNN-u. Njegov bliski prijatelj pronašao je beživotno telo Entonija u hotelskoj sobi. Burdejn je izvršio samoubistvo.

Nagrade i Nominacije
 Pisac godine o hrani 2001. godine od strane Bon apetit magazina za delo Kitchen confidental.
 Nagrada za knjigu o hrani 2002. godine od strane gilde (udruženja) pisaca o hrani za delo A Cook's Tour.
 Epizoda Bejrut emisije No Reservation iz 2006. godine je nominovana za Emi () nagradu 2007. godine.
 2008. godine pristupio je fondaciji James Beard Who's Who of Food and Bavarage in America.
 Emisija No Reservation 2009. i 2011. godine dobija nagradu za izvanrednu kinematografiju.
 2010. godine nominovan je za izrazitu kreativnost pri pisanju scenarija.
 2012. godine emisija No Reservation dobija nagradu kritike za najbolju rijaliti seriju.
 2013. godine program The Taste je nominovan za Emi () nagradu.
 2014. godine serija Parts Unknown osvaja Emi nagradu.
 Kao poslednju nagradu osvaja 2014. Peabody award za seriju Parts Unknown.

Zanimljivosti
U julu 2006. godine tokom snimanja epizode emisije No Reservation u Bejrutu je počeo izraelsko - libanski rat. Entoni Burden se našao u centru sukoba, ali je ipak snimio epizodu do kraja.

Literatura
 Burden, Antoni (2010. ). Poverljivo iz kuhinje. Izdavač: Mascom EC/Booking, Beograd. 
 Bourdain, Anthony (2001. ). A Cook's Tour. New York: Bloomsbury Publishing. pp. 248–9. .

Reference

Izvori

Spoljašnje veze

 Oficijalni sajt kanala 24kitchen
 Entoni Burden na sajtu IMDb
 Intervju Entonija Burdena za časopis The Guardian

Američki kuhari
Američki pisci
Američki TV-voditelji
Samoubice